open-index/open-wikipedia-markdown huggingface dataset:
Meet Bill

***Meet Bill*** (sadèrèngipun sesirah ***Bill***) inggih punika filem sandhiwara kumedhi saking Amérikah Sarékat ingkang kadamel taun 2007. Filem punika dipunsutradarani Bernie Goldmann lan Melisa Wallack ingkang ngrangkep dados panganggit skénarionipun. Ingkang maragani filem punika antawisipun Aaron Eckhart minangka paraga baku, dipunsengkuyung déning  Logan Lerman, Jessica Alba, Elizabeth Banks. lan Timothy Olyphant. *Meet Bill* dipunbabar sesarengan kanggé sagung pamirsa ing Amérikah Sarékat surya 8 Agustus 2007 déning First Look International.

## Ingkang maragani 
* Aaron Eckhart-Bill Anderson
* Jessica Alba-Lucy
* Elizabeth Banks-Jess
* Logan Lerman-The Kid
* Holmes Osborne-Mr. Jacoby
* Todd Louiso-John Jr.
* Timothy Olyphant-Chip Johnson
* Craig Bierko-Sargent Anderson (uncredited)
* Reed Diamond-Paul
* Kristen Wiig-Jane Whitman
* Jason Sudeikis-Jim Whitman
* Andy Zou-Donald Choo
* Ana Mackenzie-Sarah Sheldon (kasebat kanthi asma Ana Lucasey)

## Latar wingking 
Pamundhutan gambar kanggé filem punika katindakaken ing St. Louis, Missouri awit surya 11 Juni dumugi 21 Juli 2006; jejer ing sekolahan dipunpundhut ing Mary Institute lan St. Louis Country Day School (MICDS), lan tipuntambahi ing Washington University in St. Louis. Kajawi punika, pamundhutan gambar ugi katindakaken ing Oberweis Dairy, Oakville, Missouri, Toko Dick's Sporting Goods sawétanipun West County Mall, Des Peres, Missouri, Saint Louis Galleria di Richmond Heights, Missouri. Wondéné gambar sajawinipun ruwangan kapundhut ing Molly Brown's Fireworks, Pacific, Missouri. KPLR-TV, salah satunggalipun stasiyun tivi ing St. Louis inggih punika papan panggènanipun pakaryanipun Chip Johnson. Rick Edlund inggih punika panggiar pawarta sajatosipun. Kiranganipun kapundhut ing Bellerive Country Club di Town and Country, Missouri. Sinaosa pamundhutan gambar katindakaken wonten St. Louis, nanging latar wingking cariyosipun wonten Minnesota. Pamundhuting gambar ambalan minangka jangkepan ditindakaken ing Los Angeles, California, sasampunipun pandamelanipun ngajengaken pungkasan.

## Pambabaran 
Filem punika dipuntepangaken kapisan ing surya 8 Sèptèmber 2007 nalika ing pahargyan Toronto International Film Festival lajeng dipunbabar kanggé sagung pamirsa ing surya 4 April 2008 ing St. Louis lan Minneapolis

## Rujukan 
## Pranala njawi 
* 
* 
*
John Wick (filem)

***John Wick*** inggih punika filem thriller laga saking Amérikah Sarékat ingkang kadamel taun 2014. Filem punika dipunsutradarani  Chad Stahelski lan David Leitch. Ingkang maragani filem punika antawisipun Keanu Reeves, Michael Nyqvist, Alfie Allen, Adrianne Palicki, Bridget Moynahan, Dean Winters, Ian McShane, John Leguizamo, lan Willem Dafoe, nyariyosaken babagan John ingkang ketaton sanget nalika mirsani video kagunganipun sémahipun, saéngga dipunketawisken cariyos mundur prakawis ingkang adamel John Wick saget ketaton.

## Latar wingking 
Sawijining dalu, John dipunampiri tiyang-tiyang ingkang ngasta gaman lan ndamel piyambakipun babak belur. Pranyata, tiyang-tiyang wau inggih punika para nèm-nèman ingkang naté dipunpanggihi wonten setasiyun pomp bènsin ingkang nyolong mobilipun John lan mejahi segawonipun. Perkawis punika ingkang dados musababipun John Wick duka lan madosi tiyang-tiyang wau.
Wonten ing mriku saget dipunmangertosi bilih John Wick punika satunggaling tiyang mbebayani manawi wonten ingkang njalari rumiyin. Piyambakipun naté dados pamejah bayaran andhahanipun ramanipun nèm-nèman ingkang sami mejahi segawonipun punika. Pungkasanipun, John badhé ngoyak, madosi para nèm-nèman punika sekaliyan badhé mbrastha para mafia saking Ruslan ingkang naté ndhawuhi John.
Werni-warni adhégan (jejer) dipunketawisaken, antawisipun ngginakaken gaman awujud bedhil lan péstol ing filem punika. Kepara, filem punika kalebet filem Keanu Reeves ingkang ngédab-édabi tinimbang filem sanèsipun.

## Ingkang maragani 
* Keanu Reeves as John Wick..
* Michael Nyqvist as Viggo Tarasov
* Alfie Allen as Iosef Tarasov
* Adrianne Palicki as Ms. Perkins
* Bridget Moynahan as Helen Wick
* Ian McShane as Winston
* John Leguizamo as Aurelio

## Rujukan 
## Pranala njawi 
* Official website 
* *John Wick* at Box Office Mojo
*   at the Internet Movie Database
* *John Wick* at AllMovie
* *John Wick* at Metacritic
* *John Wick* at Rotten Tomatoes
* John Wick on Facebook
* John Wick on Twitter
* John Wick on Google+
Same Same but Different

***Same Same but Different*** inggih punika filem sakin Jerman ingkang kadamel taun 2009. Filem punika dipunsutrdharani déning Detlev Buck, dhedhasar skénario anggitanipun Ruth Thoma, Michael Ostrowski, lan Detlev Buck, dipunangkat saking autobiografi Benjamin Prüfer ingkang dipunbabar taun 2006 wonten salah satunggalipun artikel ing kalawarta, lajeng kababar awujud novèl ing taun2007. Para juru paraga ingkang kadhapuk maragani filem punika antawisipun David Kross lan Apinya Sakuljaroensuk. Sesirah *Same Same but Different* kapundhut saking tembung ing basa Inggris-Asia, ingkang adatipun kaginakaken ing Thailand, sinaosa filem punika mundhut latar ing Kamboja. *Same Same but Different* pikantuk pangurmatan ingkang dipun-giyaraken nalika pahargyan Locarno International Film Festival kaping-62, surya13 Agustus 2009.

## Ringkesan 
Benjamin (David Kross), salah satunggalipun murid ing sekolah manengah ing Jerman, nglampahi pangulandara. Nalika ing salah satunggalipun *niteclub* ing Phnom Penh, piyambakipun pinanggih kaliyan prawan saking mriku, namanipun Sreykeo (dipunpragani déning Apinya Sakuljaroensuk), lajeng nandang tresna dhumateng prawan punika. Benjamin saèstu tresna marang piyambakipun, sinaosa pungkasanipun Sreykeo punika ketaman sakit HIV lan patrapipun kados tiyang nakal. Filem punika dipunangkat saking lelakon gesangipun Sreykeo Sorvan lan Benjamin Prüfer.

## Ingkang maragani 
* David Kross - Ben
* Apinya Sakuljaroensuk - Sreykeo
* Wanda Badwal - Lilli
* Stefan Konarske - Ed
* Jens Harzer - Henry
* Anne Müller - Claudia
* Michael Ostrowski - Alex
* Marie Jung - Regula
* Lucile Charlemagne - Marie
* Julia Primus - Vanessa
* Constanze Becker - Sibylle
* Olli Dittrich - Ben's father
* Gilla Cremer - Ben's mother
* Em Boun Nat - Sreykeo's father
* Ok Sokha - Sreykeo's mother
* Anatole Taubman - the hotel manager

## Rujukan 
## Pranala njawi 
* 
*
Stand Up Guys

***Stand Up Guys*** inggih punika filem komedi kriminal saking Amérikah Sarékat ingkang kadamel taun 2012. Filem punika dipunsutradarani Fisher Stevens, dhedhasar skénario anggitanipun Noah Haidle, ngangkat cariyos bab prasetyaning kekancan. Ingkang maragani filem punika antawisipun Al Pacino, Christopher Walken, lan Alan Arkin. *Stand Up Guys* dipunbabar kanggé sagung pamirsa ing Amérika Lor ing surya 1 Fèbruari 2013.

## Ringkesan 
Film punika nyariyosaken satunggaling priya kang asma Val (dipunparagani Al Pacino), ingkang nembé kemawon medal saking pakunjaran, sasampunipun dipunkunjara kalih dasa walu taun. Val ingkang déning para kanca ing pakunjaran dipunnamani Valentin punika dipunukum awit saking ratu pati ingkang sampun dipuntumindakaken ing wekdal kepengker. Boten kados para narapidana ingkang sasampunipun medal saking pakunjaran lajeng ngawontenaken adicara saos sukur awit saking sampun saget wangsul lan makempal malih dhumateng kulawarga, nanging kados punika mboten dipunlampahi déning Val. Piyambakipun kepara langsung tumuju ing griya bordil lan ngunjuk narkoba. Ing dinten salajengipun, Valentin nglampahi patrap kados sadèrèngipun, inggih punika nyolong montor, lan keleresan kagunganipun salah satunggalipun anggota mafia. Perkawis punika adamel kadadosan kebut-kebutan ing wanci dalu. Cilakanipun, kabingahan punika paranyata namung saget dipunlampahi pungkasan kagemipun Val. Ing pérangan sanès, satunggalipun réncang Val, namanipun Doc (dipunpragani déning Christopher Walken), priya ingkang sampun mungkasi prilaku mboten saé. Doc punika kanca èstu raketipun Val ingkang tansah sesarengan kaliyan Val. Nanging pranyata piyambakipun dipunsuwuni tulung déning satunggalipun mafia ingkang, rikala samanten, putranipun pejah awit saking kacilakan ingkang dipuntumindakaken déning Val. Mafia punika mboten badhé mejahi Doc manawi Doc saget mejahi Val. Saèstu awrat tanggel jawab ingkang kapikul déning Doc. Boten mejahi Val piyambakipun ingkang badhé dipunpejahi, kangmangka Val punika réncang ingkang tuhu raket.

## Para pemain 
* Al Pacino 
* Christopher Walken 
* Alan Arkin 
* Julianna Margulies 
* Mark Margolis 
* Katheryn Winnick 
* Vanessa Ferlito 
* Addison Timlin 
* Lucy Punch 
* Bill Burr 
* Courtney 

## Pambabaran 
Filem *Stand Up Guys* pikantuk pangurmatan ingkang kagiyaraken wonten ing pahargyan Chicago International Film Festival surya 12 Oktober 2012 lajeng ugi wonten Mill Valley Film Festival. Nalika pahargyan 70th Golden Globe Awards, filem punika mlebet nominasi lumantar kategori Lagu Asli Paling Saé, sesirah *Not Running Anymore* anggitanipun Jon Bon Jovi.

## Rujukan 
## Pranala njawi 
* Official website  
*   at the Internet Movie Database
* *Stand Up Guys* at AllMovie
* *Stand Up Guys* at Box Office Mojo
* *Stand Up Guys* at Rotten Tomatoes
* *Stand Up Guys* at Metacritic
Chrisye (filem)

***Chrisye*** inggih punika filem biopik saking Indonésia taun 2017. Filem punika dipunsutradarani Rizal Mantovani ingkang ngangkat lelakon gesangipun penyanyi saking Indonésia, Chrisye. Ing filem punika Vino Bastian kadhapuk maragani minangka Chrisye. Pandamelan filem *Chrisye* katindakaken ing wiwitan taun 2017.

## Latar wingking 
*Chrisye* punika filem Indonésia ingkang nyariyosaken lelakon gesangipun penyanyi Chrisye, nyariyosaken kiprahipun ing jagat kagunan, awit taksih nèm, ingkang tuhu nlateni ngupadi, ngabekti lan lelabetan kanggé musik  Indonésia, sinaosa kang rama nyuwun supados piyambakipun dados insinyur kemawon. Mèndel-mèndel, Chrisye tansah ngangsu kawruh lan gladhèn, ingkang pungkasanipun, saget nyembadani bilih piyambakipun saèstu tresna dhumateng jagat kagunan, kanthi ngripta lagu *Aku Cinta Dia* ingkang tuhu misuwur lan laris.

Chrisye lajeng sesémahan kaliyan Gusti Firoza Damayanti Noor utawi misuwur kanthi asma Damayanti Noor, lan salajengipun, pamanggih dhumateng pagesangan éwah. Chrisye naté késah dhumateng Banjar saperlu meguru, lan pangulandara punika ingkang dados salah satunggalipun pérangan cariyos ing filem.

## Ingkang maragani  
* Vino G. Bastian-Chrisye
* Velove Vexia-Damayanti
* Dwi Sasono-Guruh Soekarno Putra
* Teuku Rifnu Wikana-Gauri
* Verdi Solaiman-A Ciu
* Ali Mensan-Sinyang
* Hetty Rekoprodjo-Tante Cia
* Roby Tremonti-Jay Subiyakto
* Arick Ardiansyah-Sys NS
* Irsyadillah-Addie MS
* Pieter Taslim-Hendra Priyadi
* Cholidi Asadil Alam-Surya
* Andi Arsyil Rahman-Erwin Gutawa
* Tria-Eddy Sud
* Pasha Chrismansyah-Vicky
* Ray Sahetapy
* Ayu Dyah Pasha
* Neni Anggraeni

## Rujukan
Muhammad Yusuf Chudlori

**K.H. Muhammad Yusuf Chudlori** utawi langkung misuwur kanthi asma **Gus Yusuf** () inggih punka salah satunggalipun budayawan lan ulama saking Indonésia. Piyambakipun punika pamong Asrama Perguruan Islam (API) Pondok Pesantren Salafi Tegalrejo, Magelang lan Katuwa Dewan Pimpinan Wilayah (DPW) Parté Kebangkitan Bangsa Jawi Tengah.

## Latar wingking 
Gus Yusuf lair ing Kabupatèn Magelang, Jawi Tengah, surya 9 Juli 1973. Piyambakipun punika pamongipun Asrama Perguruan Islam (API) Pondok Pesantren Salafi Tegalrejo, Magelang ingkang dipunadegaken déning K.H. Chudlori rikala taun 1944. Gus Yusuf pikantuk kapracayan minangka pangemunah API Tegalrejo sasampunipun kang raka, K.H Abdurahman Chudlori (Mbah Dur), tilar donya ing padha 2011 kanthi ngayahi jejibahan ing pérangan urusan antarlembaga.

Pesantrèn punika naté dados papan panggènanipun ngangsu kawruh Présidhèn kaping sekawan Republik Indonesia, Abdurrachman Wahid. Rikala samanten, putra pembareipun, Mbah Dur, nerasaken mangemunah wiwit taun 1977 dumugi 2011. Awit sédanipun K.H. Chudlori séda, Gus Yusuf dipunmong déning Mbah Dur. Sarampungipun saking sekolah dhasar taun1985, Gus Yusuf nerasaken pados ngèlmu agama ing Pondok Pesantren Lirboyo Kediri dumugi taun 1994. Salajengipun piyambakipun nerasaken wonten Pesantren Salafiyah Kedung Banteng Purwokerto, Pesantren Salafiyah Bulus Kebumèn. Mlebet mangsa gonjang-ganjing reformasi 1998, Gus Yusuf nyawiji kaliyan sapérang organisasi kemasyarakatan lan mahasiswa saperlu ndhèrèk unjuk raos. Ing taun 1998, Mbah Dur ngaturi Gus Yusuf supados mlebet ing parté pulitik ingkang dipunadegaken sesarengan Gus Dur, inggih punika Parté Kebangkitan Bangsa.

Taun 1999 dumugi 2007 piyambakipun mangarsani Dewan Pimpinan Cababg (DPC) PKB Kabupatèn Magelang. Ing 2007 nalika wonten prakawis salebetipun parté antawisipun Gus Dur lan Muhaimin Iskandar, piyambakipun kadhapuk minangka pangarsa sawatawis Katuwa DPW PKB Jawi Tengah. Piyambakipun naté "lèngsèr sawatawis" saking PKB lan lelabet malih ing taun 2013 minangka Katuwa DPW PKB Jawa Tengah.

Kajawi babagan agama, Yusuf Chudlori ugi nglampahi kiprah ing jagating seni lan kabudayan kanthi ngawontenaken pahargyan seni-budaya kanthi sesirah *Suran Tegalrejo* saben taun. Gus Yusuf ugi mangemunah stasiyun radio Fast FM ingkang giyaranipun ngandhut adicara kanggé nèm-nèman. Sesarengan kaliyan Sutanto Mendut, piyambakipun nyengkuyung adicara Komunitas Lima Gunung. Saben wanci wulan Romadon, Yusuf Cudlori asring dipunulemi minangka narasumber ing adicara *Pelita Hati* Metro TV ingkang pambiwaranipun Prie GS

## Ugi pirsani 
* Metro TV
* Prie GS

## Rujukan
Hanindawan

**Hanindawan Sutikno** utawi langkung misuwur kanthi asma **Hanindawan** () inggih punika salah satunggalipun seniman saking Indonésia ingkang nglampahi kiprahipun ing jagat kasusastran lan téater. Piyambakipun dados pangarsanipun Téater Gidag Gidig Sala awit taun 1982. Hanindawan ugi musuwur minangka seniman ingkang mandhégani regengipun golongan-golongan téater ing Surakarta lumantar saking pakaryanipun. Sapunika, piyambakipun kacathet minangka salah satunggalipun pegawé ing Taman Budaya Jawa Tengah ing divisi teater. Awit saking kaprigelanipun, Hanindawan dipunpracaya déning Présidhèn Republik Indonesia, Jokowi ngarahaken ing babagan pidhato.

## Latar wingking 
Hanindawan lair ing Kutha Surakarta, Jawi Tengah surya 4 Dhésèmber 1959. Awit taksih alit piyambakipun sampun tuhu nresnani jagat seni. Griyanipun ingkang boten tebih saking Radio Republik Indonesia Surakarta ingkang asring méntasaken pagelaran seni nuwuhaken kekajengan tansah mirsani. Rikala samanten, Hanindawan taksih sekolah dhasar, manggèn kaliyan éyang putrinipun, lan mboten ndhèrèk ramanipun wonten Jakarta.

Rikala samanten RRI Surakarta dados panceripun kagunan (seni) ing Surakarta. Saben dalu dipunwontenaken paméntasan wayang kulit, wayang wong, kethoprak, pamaosan geguritan, keroncong, lan sanèsipun. Ing kalangan kados punika Hanin wiwit tepang kaliyan kesenian. Piyambakipun mirsani wonten panggung RRI kanthi mbludhus (mlebet mboten tumbas karcis.

Nalika mlebet SMAN 4 Surakarta, 1977, awit saking dipuntawani kaliyan réncangipun, Hanindawan nyawiji kaliyan kelompok téater remaja ingkang sedaya anggotanipun murid SMA ing mriku, inggih punika Teater Gidag Gidig, ingkang dipunadegaken surya 21 Dhésèmber 1976, déning Bambang Sugiarto minangka sutradharanipun. Sasampunipun SMA, 1980, Hanindawan nerasaken ing Jurusan Sastra Indonesia, Fakultas Sastra Universitas Sebelas Maret Sala. Kangmangka samangsa ing SMA piyambakipun saking jurusan IPA. Sastra Indonésia kapilih amargi caket sanget kaliyan karemenanipun, téater. Ing pawiyatan luhur, kiprahipun Hanin sansaya kathah. Taun 1982, Hanin kepara dipunpracaya mangarsani Téater Gidag Gidig déning Bambang Sugiarto. Gidag Gidig salajengipun, angggotanipun mboten namung saking murid-murid SMA 4, nanging ugi saking jawi. Awit taun 1990, Hanindawan kacathet minangka pegawé Taman Budaya Jawa Tengah Surakarta ing Komite Téater ingkang tanggel jawabipun nggulawenthah sedaya kagiyatan téater ing Taman Budaya Jawa Tengah. Sesarengan Téater Gidag Gidig, Hanindawan naté nampi dana hibah saking Yayasan Kelola.

## Pakaryan 
* Dag Dig Dug, Dor (2004)
* Bukan Boneka Patah (1998)
* Merdeka Sakit (1994)
* Pedati Kita Di Kubangan (1993)
* Wabah (1993)
* Obrok Owok-Owok, Ebrek Ewek-Ewek/Danarto
* Tengul, Umang-Umang, Mega Mega, Kucak Kacik, Kapai Kapai (Arifin C. Noer)
* Karto Luwak

## Ugi pirsani 
* Yayasan Kelola
* Jokowi
* Sosiawan Leak
* Slamet Gundono

## Rujukan
Love Forecast

***Love Forecast*** (lit. '''''Today's Love'''*) inggih punika filem sandhiwara kumedhi romantis saking Koréa Kidul ingkang kadamel taun 2015. Filem punika dipunsutradarani lan kaanggit skénarionipun déning Park Jin-pyo. Para juru paraga ingkang kadhapuk maragani filem punika antawisipun Lee Seung-gi lan Moon Chae-won. Kanggé Lee Seung-gi filem punika pakaryan ingkang kapisan, lan pinanggihanipun malih kaliyan Moon Chae-won sasampunipun sami-sami makarya ing sandhiwara tivi *Brilliant Legacy* taun 2009. *Love Forecast'' wiwit ditindakaken prodhuksinipun wulan Juli 2014 dumugi surya 9 Novèmber 2014 lan dipunbabar ing surya 15 Januari 2015

## Ringkesan 
Pranata adicara prakiran mangsa Kim Hyun-woo (Moon Chae-won) misuwur awit saking kaéndahan pasuryanipun ing ngajeng layar televisi. Nanging ing sajawinipun studhiyo, piyambakipun bénten sanget, asring ngunjuk alkohol lan ngendikan mboten saé. Hyun-woo sampun srawung wolu las taun kaliyan Kang Joon-soo (Lee Seung-gi), satunggalipun guru sekolah dhasar ingkang saèstu lembah manah, tansah maringi kawigatosan dhumateng piyambakipun, nanging malah dipunsiya-siya. Kèndelan, Joon-soo tresna dhumateng Hyun-woo, nanging Kim Hyun-woo ngakèni bilih piyambakipun mboten tresna, lan Kang Joon-soo boten mangertos kedah tumindak punapa, nalika Kim nggodha réncang kuliyahipun, Lee Dong-jin (Lee Seo-jin) ingkang sampun sesémahan. Lajeng piyambakipun késah sesarengan kaliyan juru poto, Yeom Hyo-bong (Jung Joon-young) ingkang ayu nanging mboseni.

## Ingkang maragani 
* Lee Seung-gi-Kang Joon-soo
* Moon Chae-won-Kim Hyun-woo
** Hong Hwa-ri-Hyun-woo nem
* Lee Seo-jin-Lee Dong-jin
* Jung Joon-young-Yeom Hyo-bong/Andrew
* Go Yoon-Jae-joong
* Lizzy-Min-ah
* Ryu Hwayoung-Hee-jin
* Park Si-eun-Joon-hee
* Ha Kyeong-min-Han Seong-gu
* Park Eun-ji-Cha Myung-sun
* Nam Neung-mi-Bath house granny
* Hong Seong-heun-Priya
* Song Young-chang-Headquarters
* Im Jong-yoon-General manager
* Im Ha-ryong
* Kim Kap-soo
* Lee Kyung-jin
* Kim Bu-seon
* Kim Kwang-kyu
* Hong Seok-cheon-ingkang gadhah restoran My Thai China
* Kim So-yeon
* Son Ga-in

## Rujukan 
## Pranala njawi 
*  
*  
*
Richard E. Grant

**Richard E. Grant** ingkang gadhah asma asli **Richard Grant Esterhuysen** () inggih punika salah satunggalipun juru paraga, panganggit skénario, lan sutradara filem saking Swazi-Inggris. Namanipun dados kawigatosan awit taun 1987 nalika maragani minangka Withnail ing filem *Withnail and I*, lan minangka John Seward ing filem ''Bram Stoker's Dracula,'' taun 1992.

## Latar wingking 
Richard E. Grant gadhah asma asli Richard Grant Esterhuysen lair ing Mbabane, Swaziland. Ramanipun, Henrik Esterhuysen, katurunan saking Walanda-Afrika lan ibunipun Inggris-Jerman. Grant nglampahi pendhidhikan ing St Mark's, sekolah kagunganipun pamaréntah ing Mbabane ingkang muridipun saking warni-warni ras. Rikala ngancih sedasa taun, Grant mirsani ibunipun nyidrani prasetyan ing kursi montor sisih wingking kaliyan réncang caket ramanipun, lajeng kadadosan punika adamel pepisahan tiyang sepuhipun. Awit saking punika, Grant tuwuh inspirasi tansah nyerat cathetan saben dintenipun. Grant ngagemgastatangan ing sabensasta, satunggal dipunparingi ramanipun, kanthi wanci Swaziland amarga piyambakipun kacathet gadhah kalih kewarganegaraan inggih punika Inggris lan Swaziland.

Grant nglampahi pendhdhikan salajengipun wonten ing Waterford Kamhlaba United World College of Southern Africa (UWCSA), ing mriku piyambakipun nampi béasiswa. Grant sinau basa Inggris lan sandhiwara ing Universitas Cape Town. Grant ngginakaken asma panggung nalika ngalih wonten Britania, rikala ngancih diwasa lan kadhaptar wonten Equity.

## Pakaryan 
### Filem 
### Televisi 
### Sanèsipun 
## Buku-buku 
* *The Wah-Wah Diaries: The Making of a Film*. 2006. ISBN 0-330-44196-5 (hardcover).
* *With Nails: The Film Diaries of Richard E. Grant*. ISBN 0-87951-828-6 (hardcover). ISBN 0-87951-935-5 (paperback).
* *By Design: A Hollywood Novèl*. Picador, 1999. ISBN 0-330-36829-X (10). ISBN 978-0-330-36829-2 (13).

## Rujukan 
## Pranala njawi 
*  – official site
* 
* "Memories of Mischief". *The Guardian*, 6 August 2005. (Interview and profile pertaining to the release of his film *Wah-Wah*.)
* "Jack of All Trades" . *The Foxley Docket*, 30 March 2016. (Interview and profile regarding his career and fragrance brand *Jack Covent Garden*.)
Candhi Umbul

**Candhi Umbul** inggih punika warisan purbakala awujud patirtan lelangén ingkang dumunung wonten ing Kabupatèn Magelang, Jawi Tengah, Indonésia. Candhi punika dipunadegaken nalika Wangsa Syailendra, lan dumugi saniki tirahanipun taksih lestantun, lan dipundadosaken minangka obyek wisata ing Kabupatèn Magelang.

## Papan dunung 
Candhi Umbul punika dumunung ing Désa Kartoharjo, Kacamatan Grabag, Kabupatèn Magelang, Jawa Tengah. Amrih saget dumugi mriku, menawi nitih montor saking Semarang, saget mlampah dalan sisih kiwa sadèrèngipun Kacamatan Pringsurat, Temanggung. Mboten ngantos 400 mèter sampun dugi. Wondéné menawi saking Ngayogyakarta, para rawuh saget mlebet saking pertelon Désa Krincing (sisih leripun Secang) tumuju Grabag, lajeng saget ndhèrèk papan katrangan tumuju Candhi Umbul.

## Sajarah 
Dumadinipun Candhi Umbul ya iku saking tembung *umbul* ya iku tuk ingkang medal saking dhasar patirtan punika mumbul pindha umpluk-umpluk, utawi tiyang Jawi nyebat *mumbul* (minggah). Patirtan wonten mriku kapérang dados kalih. Ingkang kapisan, wonten sisih ngandhap awujud patirtan toya anget ingkang ngandhut lirang. Wondéné patirtan ngandhapipun ngandhut toya asrep. Patirtan punika kadamel saking watu *andesit*. Ing jamanipun kalambèn, patirtan punika kanggé siram para putra-putri kraton.

Tirahan watu ingkang jumèjèr ing sapinggiripun patirtan nggambaraken warni-warni rèlièf tuwuhan, kéwan, lan stupa pérangan nginggilipun candhi. Wontenipun umpak (pondhasi) ingkang dipasang ing saben pojok dhasar patirtan punika kanggé nyangga cagak payon. Wondéné watu-watu awujud lingga cèpèr awujud alas kanggé lenggah semedi para ksatria.

Saking rèlièf lan warni-warni petilasan awujud lingga lan yoni ing mriku, mbuktèkaken bilih Candhi Umbul punika candhi kanthi corak Hindhu. Manawi dipuntilik saking sujarah Kraton Mataram Kuno, kepara candhi punika dipunadegaken déning Wangsa Sanjaya ingkang ndhèrèk agami Hindhu. Kajawi minangka patirtan, bokmanawi kawontenanipun watu umpak lingga punika rumiyinipun dipunagem minangka lenggah tapa (semed) kungkum para ksatria..

Sinaosa toyanipun ngandhut lirang, nanging gandanipun lirang mboten mambet kados ta patirtan sanèsipun. Saéngga para rawuh saget dangu kungkum wonten mriku tanpa ajrih. Nanging lirangipun punika ugi tetep wonten ginanipun inggih punika ngusadani sakit gatel, lan angetipun toya saget nglancaraken getih utawi ngusadani balung ingkang ketaman rematik.

## Ugi pirsani 
* Kabupatèn Magelang
* Jawa Tengah
* Borobudur

## Pranala njawi 
* Pemandian Air Hangat dan Situs Candhi Umbul 
* Situs resmi Kabupaten Magelang
* Candhi Umbul, tempat mandi putri raja
* Asal-usul Candhi Umbul
* Candhi Umbul, patirtan para bangsawan mataram kuno
* Candhi Umbul, pemandian air hangat cita rasa sejarah

## Rujukan
Lemon (filem 2017)

***Lemon*** inggih punika filem sandhiwara kumédhi saking Amérikah Sarékat ingkang kadamel taun 2017. Filem punika dipunsutradarani Janicza Bravo, dhedhasar skénario anggitanipun piyambak, sayuk karya kaliyan Brett Gelman. Ingkang maragani filem punika antawisipun Gelman, Judy Greer, Michael Cera, Nia Long, Shiri Appleby, lan Fred Melamed. Filem ingkang dangunipun 90 menit, punika dipunbabar ing surya 22 Januari 2017, sasampunipun katepangaken kaping pisan wonten pahargyan Sundance Film Festival.

## Ingkang maragani 
* Brett Gelman-Isaac
* Judy Greer-Ramona
* Michael Cera-Alex
* Nia Long-Cleo
* Shiri Appleby-Ruthie
* Fred Melamed-Howard
* Gillian Jacobs-Tracy
* Rhea Perlman-Esther
* Martin Starr-Adam
* Megan Mullally-Simone
* Jeff Garlin-Guy Roach
* Marla Gibbs-Lilly
* Rex Lee-Jazz
* Jon Daly-Toby
* Ashley Silverman-Becca

## Latar wingking 
Ing wulan Agustus 2016 wonten pawartos bilih Brett Gelman, Judy Greer, Michael Cera, Nia Long, Fred Melamed, Shiri Appleby, Rhea Perlman, David Paymer, Gillian Jacobs, Megan Mullally, Martin Starr, Jeff Garlin lan Marla Gibbs kadhapuk maragani filem punika, kanthi sutradara ingkang badhé dipunayahi déning Janicza Bravo ngrangkep minangka pangiring juru damel, panganggit skénario sesarengan kaliyan Gelman. Paul Bernon, Sam Slater, David Bernon, Han West, Houston King, Christine Vachon, lan David Hinojosa sumadya ngayahi jejibahan minangka juru damel filem punika, lumantar Burn Later Productions lan Killer Films. Pandamelan filem punika kawiwitan ing wulan Agustus 2016. Kajawi punika, ugi dados filem pambuka ing adicara International Film Festival Rotterdam kaping 46 surya 25 Januari 2017. Salajengipun kababar kanggé sagung pamirsa ing surya 22 Januari 2017.

## Rujukan 
## Pranala njawi 
* 
*
Renegades (filem 2017)

***Renegades*** inggih punika filem thriller laga saking Perancis-Jerman ingkang kadamel taun 2017. Filem punika dipunsutradarani Steven Quale, dhedhasar skénario anggitanipun Luc Besson lan Richard Wenk, nyariyosaken babagan Navy SEALs ingkang manggihi bandha salebetipun telaga ing Bosnia. Ingkang maragani filem punika antawisipun Sullivan Stapleton, J. K. Simmons, lan Charlie Bewley. *Renegades* sampun katetepaken badhé dipunbabar ing surya 1 Sèptèmber 2017 déning STX Entertainment. Surya 2 Maret 2015, Sullivan Stapleton nyawiji wonten proyèk filem punika, kajibah dados juru paraga baku. J. K. Simmons, Charlie Bewley lan Diarmaid Murtagh ugi kalebetaken wonten pratélan juru paraga. Sylvia Hoeks, Joshua Henry dan Dimitri Leonidas salajengipun ugi katetepaken mlebet ugi ing filem punika. Pamundhutan gambar filem punika kawiwitan ing surya 30 April 2015. Filem punika nampi ardhana €5 yuta saking German Federal Film Fund (DFFF), lan €275.000 saking The Bavarian Film Fund (FFF Bayern).

## Pambabaran 
Wulan Maret 2015, EuropaCorp netepaken wanci pambabaran ing surya 15 Juli 2016. Wulan Fèbruari 2016, rancangan pambabaran dipunundur dados 20 Januari 2017. Nanging ing wulan Mèi 2016, wonten pawartos malih bilih rancangan wanci pambabaran badhé mundur malih ing surya 27 Januari 2017, lan malih-malih, ing wiwitan Novémber 2016 pungkasanipun dipunlih sapisan malih wonten 3 Fèbruari 2017, kanthi éwah-éwahan sesirah *Renegades*. Pawartos paling énggal medal ing wulan Januari 2017, bilih filem punika pambabaranipun badhé kalaksanan ing surya 1 Sèptèmber 2017.

## Ugi pirsani 
* List of films featuring the United States Navy SEALs

## Rujukan 
## Pranala njaba 
*
Running Wild (filem 2017)

***Running Wild*** inggih punika filem sandhiwara saking Amérikah Sarékat ingkang kadamel taun 2017. Filem punika dipunsutradarani Alex Ranarivelo, dhedhasar skénario anggitanipun Christina Moore lan Brian Rudnick. Ingkang maragani ing filem punika antawisipun Sharon Stone, Tommy Flanagan, Jason Lewis, Dorian Brown, lan Tom Williamson. Pamundhutan gambar utami kawiwitan ing surya 17 Agustus 2015 ing Napa, California. *Running Wild* dipunbabar kanggé sagung para pamirsa Amérikah Sarékat ing surya 10 Fèbruari 2017.

## Ingkang maragani 
* Sharon Stone-Meredith Lee
* Christina Moore Forrest Lucas lan Ali Afshar sumadya ngayahi minangka juru damel punika lumantar ESX Entertainment. Surya 19 Agustus 2015, Dorian Brown lan Tommy Flanagan nyawiji ing proyèk filem punika, Brown ngayahi minangka paraga baku, randha Stella Davis, ingkang bengkerengan wonten salebetipun pamiyara kéwan nglawan jaran bringas, kanthi nyuwun pambiyantu saking para narapidana, sawatawis Flanagan ingkang maragani minangka pangarsa narapidana. Ing surya 20 Agustus 2015, Jason Lewis nyawiji wonten filem punika kanthi ngayahi minangka paraga baku priya. Pamundhutan gambar utama katindakaken wiwit surya 17 Agustus 2015 ing Napa, California.

## Rujukan 
## Pranala njawi 
*
Endang Wahjoeningsih

**Endang Wahjoeningsih** ya iku salah sawijining sastrawan Jawa sing dhiri pribadiné ora akèh dimangertèni.

## Rujukan
Taman Budaya Tegal

**Taman Budaya Tegal** utawi asring dipuncekak **TBT** inggih punika salah satunggalipun komplèks gedhong kagunganipun Pamérintah Kutha Tegal, Provinsi Jawa Tengah, Indonesia. Gedhung punika dipunadegaken saperlu kanggé nyawisi panggènan pagelaran seni, gladhèn, pangembangan seni, wawan rembag, pamèran, dhokumentasi pakaryan para seniman. Komplèks ingkang wiyaripun satunggal hektar punika papan dunungipun wonten Jalan Jalan Kolonel Sugiono Kutha Tegal, dipunkepyakaken surya 19 Dhésèmber 2012 déning Wali Kutha Tegal (rikala samanten) Ikmal Jaya, S.E., Ak.

## Latar wingking 
Jagat seni Kutha Tegal, awit saking dasawarsa 1970-an, sampun ngetawisaken karegenganipun. Teater RSPD, Teater Puber, lan Teater Massa Hisbuma inggih punika pakumpulan seni ingkang paling asring ndhèrèk lelabetan ngramèkaken khasanah kasenian Kutha Tegal dumugi dasawarsa 1990-an. Kacathet ugi, sapérang seniman/grup skal (cakupan) nasional ingkang naté rawuh lan méntasaken pakaryanipun, kados ta W.S. Rendra, Bengkel Teater, Teater Lingkar, Teater Tetas, ADA Band, Kerispatih, Déwa 19, Ari Lasso, Ari Sutedja (pianis), Luluk Purwanto, lan taksih kathah sanèsipun. Kajawi saking punika, sapérang panaliti saking manca nagari naté ngawontenaken panalitènipun mawulan-wulan ing ngriki saperlu kanggé nyusun disertasi, kados ta Anton Lucas (panganggit buku sesirah buku *Peristiwa Tiga Daerah*) lan Richard Curtis saking Australia. Mindhakipun kiprah seni para seniman ingkang mboten kairing déning kacawisaken panggènan pagelaran ndadosaken kaprihatinan. Sawetawis punika, Gedhung Kesenian Tegal ingkang rikala samanten kirang saé amargi sampun sami risak. Pramila ing taun 2009, sapérang seniman sesarengan kaliyan Dewan Kesenian Tegal, kairing staf saking Dinas Perhubungan Pariwisata dan Kebudayaan ngawontenaken pangangsu kawruh (studhi bandhing) wonten Taman Budaya Jawa Tengah ing Kutha Surakarta. Lan kasilipun, kanthi njiplak sumangatipun saking Taman Budaya Jawa Tengah, panyusunan usulan pambangunan gedhong taman budaya dipunsarujuki déning pamaréntah Kutha Tegal. Kala mangsa taun 2010 dumugi 2012 Taman Budaya Tegal dipunadegaken, kanthi wragad dumugi Rp. 5 milyar.

## Paméntasan ingkang sampun kalaksanan 
Sadèrèngipun dipunkepyakaken, Taman Budaya Tegal sampun kaginaaken minangka sarana paméntasan antawisipun Resital piano *Golden Finger* déning Jelia (Jakarta) lan Michael Gunadi Wijaya (Tegal).

## Ugi pirsani 
* Eko Tunas
* Yono Daryono
* Dwi Ery Santoso
* Rudi Iteng
* Dewan Kesenian Tegal

## Rujukan
Bitter Harvest (filem 2017)

***Bitter Harvest*** inggih punika filem kumedhi romantik saking Kanada ingkang kadamel taun 2017. Filem punika dipunsutradarani George Mendeluk, dhedhasar skénario anggitanipun Richard Bachynsky Hoover, kanthi latar wingking wonten Soviet Ukraina wiwitan dasawarsa 1930-an. Ingkang maragani filem punika antawisipun Max Irons, Samantha Barks, Barry Pepper, Tamer Hassan, lan Terence Stamp, *Bitter Harvest* dipunbabar ing surya 24 Fèbruari 2017 déning Roadside Attractions, B&H Film Distribution Company, lan D Films Kanada. Ing surya Fèbruari 2014 kalawarta *Variety* nglaporaken bilih pamundhutan gambar pungkas ing Kiev. Taun 2014, ringkes-ringkes pedamelan dipunlajengaken wonten Pinewood Studios London, ngagem tank ngandhap toya kados ingkang naté dipun-ngginakaken wonten filem James Bond, *Skyfall*. Juru besut Stuart Baird saandhahanipun saking SFX tuhu nglabeti supados filem punika pungkas kanthi saé. *Bitter Harvest* dipunbabar kanggé sagung pamirsa Amérikah Sarékat ing surya 24 Fèbruari 2017. "D" Films kanada ugi mbabar filem punika ing surya 3 Maret 2017 ing Kanada.

## Ugi pirsani 
* *Famine-33*
* *The Guide*

## Rujukan 
## Pranala njawi 
* 
*
Taman Budaya Raden Saleh

**Taman Budaya Raden Saleh** utawi langkung misuwur kanthi aran **TBRS** inggih punika panceripun kagiyatan seni lan kabudayan ingkang dumunung wonten ing Kutha Semarang, Jawi Tengah.  Gedhung punika dipunadegaken saperlu kanggé nyawisaken panggènan pagelaran seni, gladhèn, pangembangan seni, wawan rembag, pameran, dhokumentasi pakaryan para seniman. Ing salebetipun komplèks punika wonten gedhong utama, Gedhung Kesenian Ki Narto Sabdo, kantor pangemunah TBRS, gedhong serbaguna, lan kantor Dewan Kesenian Kota Semarang (Dekase). Kajawi punika, ugi wonten pendhapa awujud joglo.

## Sajarah 
Aran Taman Budaya Raden Saleh kapundhut saking salah satunggalipun juru sungging misuwur saking Indonésia inggih punika Raden Saleh Sjarif Boestaman. Komplèks ingkang wiyaripun 89.926 mèter lan dumunung wonten Jalan Sriwijaya Nomor 29 Kutha Semarang, Provinsi Jawa Tengah, Indonesia, punika rumiyin Raman Hiburan Rakyat ingkang nyawiji kaliyan Taman Kewan Tegalwareng ingkang sapunika sampun dipunlih wonten tlatah Mangkang. Perkawis punika ingkang andadosaken TBRS taksih kathah wit-witan ageng lan ngrembuyung. Wondéné fasilitas ingkang kacawisaken wonten TBR antawisipun Gedhung Serbaguna, Gedhung Ki Narto Sabdo, kantor pangemunah TBRS, lan kantor Dewan Kesenian Semarang, lan pendhapa awujud joglo. Boten tebih saking TBR, saget kapirsan Gedhung Wanita lan Kapustakan Daerah Kutha Semarang

## Fasilitas 
* Gedung Kesenian Ki Narto Sabdho
* Gedung Serba Guna
* Kantor Pengelola TBRS
* Kantor Dewan Kesenian Semarang (Dekase)
* Gallery Seni 
* Taman

## Paméntasan seni 
Werni-warni kagiyatan lan pagelaran seni-budaya dipun-cakaken ing Taman Budaya Raden Saleh. Gedhung Kesenian Ki Narto Sabdho asring dados sarana pagelaran wayang wong, wayang kulit, lan keroncong. Salah satunggalipun kelompok wayang wong ingkang taksih asring nggelar lakonipun inggih punika Ngesti Pandhawa, saben dinten Setu dalu. Wondéné pagelaran keroncong déning Komunitas Keroncong ditindakaken saben dinten Rebo peken pungkasan saben wulanipun.

Ing taun 2015, medal wacana badhé dipun-gurusripun Taman Budaya Raden Saleh lan badhé dipunadegaken Trans Studio . Wacana punika nglairaken kontroversi ing kalangan seniman Semarang. Nanging ing taun 2016, wacana wau sampun dipunbatalaken déning PT Trans Ritel Property, lan langkung milih wonten Ngayojakarta.

## Rujukan
Once Upon a Time (filem 2017)

***Once Upon a Time*** () inggih punika filem sandhiwara romantis saking Tiongkok ingkang dipundamel taun 2017. Filem punika dipunsutradarani Zhao Xiaoding lan Anthony LaMolinara, dhedhasar skénario anggitanipun Zhengbing Rongdeng, dipunangkat saking novèl sesirah *Three Lives Three Worlds, Ten Miles Peach Blossoms* anggitanipun Tang Qi Gongzi. Ingkang maragani filem punika antawisipun Liu Yifei, Yang Yang, lan Peng Zisu. *Once Upon a Time* dipunbabar ing taun 2017 awujud 2D, 3D lan IMAX 3D.

## Lampahan 
Filem punika nyariyosaken babagan Bai Qian, salah satungggalipun dewi dan ratu saking Alam Surgawi. Salebetipun pangulandara ing donya, piyambakipun pinanggihan kaliyan Ye Hua ingkang naté nandang katresnan dhumateng piyambakipun, lajeng sesémahan. Nanging lelampahan katresnan piyambakipun sami pinungkas kanthi nggrantes. Ing jagat salajengipun, pacangan kekalih punika pinanggih malih awujud déwa nanging sedaya lelampahan sampun kabusek awit saking panyuwunipun. Ye Hua, ingkang sapunika nglenggahi minangka putra pangéran naga cemeng, 90.000 taun langkung nem tinimbang Bai Qian, pikantuk kalodhangan kaping kalih kanggé nresnani malih.

## Ingkang maragani 
* Liu Yifei -Bai Qian / Si Yin / Su Su
* Yang Yang -Ye Hua
* Luo Jin -Zhe Yan
* Yan Yikuan -Qing Cang
* Li Chun-Su Jin
* Gu Xuan-Xuan Nu
* Peng Zisu-Ah Li (Bai Chen)
* Chen Peisi -Ruler of the Northern Seas

## Rujukan 
## Ugi pirsani 
* Three Lives Three Worlds, Ten Miles of Peach Blossoms
The House (filem 2017)

***The House*** inggih punika filem drama kumedhi saking Amérikah Sarékat ingkang kadamel taun 2017. Filem punika dipunsutradarani Andrew J. Cohen, dhedhasar skénario anggitanipun piyambak sesarengan kaliyan Brendan O'Brien. Ingkang maragani filem punika antawisipun Will Ferrell, Amy Poehler, Ryan Simpkins, Jason Mantzoukas, Nick Kroll, lan Cedric Yarbrough. Pandamelan filem punika kawiwitan ing surya 14 Sèptèmber 2015 ing Los Angeles. Wondéné pambabaranipun badhé kalaksanan ing surya 30 Juni 2017, déning Warner Bros. Pictures.

## Lampahan  
Scott (Ferrell) lan sémahipun (Poehler) sayuk karya kaliyan tangga teparonipun miwiti satunggalipun usaha kasino mboten resmi ingkang dumunung wonten ing sangandhapipun siti amrih saget ngempalaken arta, sasampunipun piyambakipun sami nelasaken ardhana kuliyah kagunganipun putra-putranipun.

## Ingkang maragani 
* Will Ferrell-Scott
* Amy Poehler-sémaihipun Scott
* Ryan Simpkins
* Andy Buckley-Craig
* Andrea Savage-Laura
* Cedric Yarbrough-Reggie Henderson
* Rob Huebel
* Allison Tolman
* Michaela Watkins
* Frank Garish
* Wayne Federman
* Steve Zissis-Carl Shackler
* Sam Richardson
* Mariah Carey-maragani piyambakipun (cameo)

## Latar wingking 
Ing surya 25 Fèbruari 2015 wonten pawartos bilih New Line Cinema sampun menangi lélang hak pangriptan skénario *The House* anggitanipun Brendan O'Brien lan Andrew J. Cohen, sawatawis Cohen kadhapuk nyutradarani filem punika minangka filem kapisan ing jagat filem. Will Ferrell kadhapuk badhé maragani minangka priya ingkang ndamel kelompok sesarengan kaliyan sémahipun, sesarengan para tangga teparo saperlu ndamel casino mboten resmi ingkang dumunung wonten sangandhapipun siti, sasampunipun piyambakipun sami nelasaken ardhana kuliyah putrinipun. Ferrell lan Adam McKay ngayahi minangka juru damel lumantara Gary Sanchez Productions sesarengan kaliyan Good Universe lan O'Brien. Ing surya 16 Juni 2015, Jason Mantzoukas ugi nyawiji ing filem, maragani minangka pacanganipun Ferrell. Sawetawis, surya 28 Agustus 2015, Ryan Simpkins kalebetaken ing pratélan juru paraga, minangka putrinipun Poehler. 15 September 2015, Cedric Yarbrough sumadya maragani minangka Reggie Henderson. Semanten ugi tumrap Frank Gerrish ingkang mratélakaken sumadya kadhapuk. Surya 21 Sèptèmber 2015, Allison Tolman lan Michaela Watkins ugi kadhapuk sesarengan Tolman lan Watkins. Dinten punika Nick Kroll ugi nyawiji.

## Pambabaran 
*The House* katetepaken badhé dipunbabar surya 30 Juni 2017, namung pungkasanipun Warner Bros. Pictures ngalih ing surya 2 Juni 2017.

## Rujukan 
## Pranala njawi 
*
The Perfect Guy (filem 2015)

***The Perfect Guy*** inggih punika filem thriller saking Amérikah Sarékat ingkang kadamel ing taun 2015. Filem punika dipunsutradarani David M. Rosenthal, dhedhasar skénario anggitanipun Alan B. McElroy lan Tyger Williams,. Ingkang maragani filem punika antawisipun Sanaa Lathan minangka Leah Vaughn, Michael Ealy minangka Carter DUncan, Morris Chestnut minangka David King, Tess Harper minangka Mrs. McCarthy, Charles S. Dutton minangka Roger Vaughn, L. Scott Caldwell minangka Evelyn Vaughn, Kathryn Morris minangka Karen, lan sanèsipun. Ealy lan Lathan kepara ugi nyengkuyung minangka juru damel palaksana. *The Perfect Guy* dipunbabar ing surya 11 Sèptèmber 2015.5. lan kasil ngempalaken arta gunggung $60 yuta kados ingkang kacathet ing *box office.* Wondéné wragad ingkang sampun medal inggih punika $12 yuta. Éwasemanten, filem punika mboten patos katampi déning para pamirsa lan juru kritik.

## Ingkang maragani 
* Sanaa Lathan-Leah Vaughn
* Michael Ealy-Carter Duncan / Robert Adams
* Morris Chestnut-David King
* Tess Harper-Mrs. McCarthy
* Charles S. Dutton-Roger Vaughn
* L. Scott Caldwell-Evelyn Vaughn
* Kathryn Morris-Karen
* Rutina Wesley-Alicia
* Holt McCallany-Hansen
* Ronnie Gene Blevins-Dalton
* Shannon Lucio-Cindy
* Michael Panes-Cooper
* John Getz-Tom Renkin

## Latar wingking 
Pandamelan filem *The Perfect Guy* kawiwitan surya 6 Agustus 2014, ing Los Angeles. Pamundhutan gambar filem punika ditindakaken ing wanci dalu, lan langkung asring ngginakaken kodhak *digital* Sony lan lensa *anamorphic*. Kathah adegan (jejer) ingkang kapundhut kanthi ngginakaken cahya ingkang wingit awit saking punika kekajenganipun David supados filem punika ketawis radi peteng, kados ngendikanipun Peter Simonite. Pamundhutan gambar *The Perfect Guy* namung 34 dinten, pungkasanipun ing Los Angeles samadyaning Sèptèmber 2014. Filem punika kadamel lumantar format Dolby Vision ing Dolby Cinema Amérika Lèr.

*The Perfect Guy* kasil ngempalaken arta $57 yuta saking panggiyaran ing Amérikah Sarékat lan Kanada, lan langkung saking $3.2 yuta ing tlatah sanèsipun, kanthi gunggung kasil ngancik $60.3 yuta, wondéné wragad ingkang sampun dipundalaken dumugi $12 juta. *The Perfect Guy* dipun-giyaraken ing dinten Jemuwah 11 Sèptèmber 2015, lan kasih ngempalaken $9.9 yuta dinten punika. *The Perfect Guy* ugi kacawisaken lumantar format DVD lan Blu-ray ingkang kababar surya 29 Désèmber 2015.

## Ugi pirsani 
* List of films featuring home invasions

## Rujukan 
## Pranala njawi 
* 
* 
* 
*
Pratélan Gubernur Daerah Khusus Ibukota Jakarta

**Jakarta** punika namung satunggalipun kutha ing Indonésia ingkang jejeripun sami kaliyan provinsi kanthi aran **Daerah Khusus Ibukota Jakarta (DKI Jakarta)**. Jakarta dumunung wonten pasisir kilèn sagara lèr Pulau Jawi. Rumiyin, Jakarta naté ngagem sapérang aran inggih punika Sunda Kelapa, Jayakarta, lan Batavia. Ing jagat internasional, Jakarta ugi gadhah jejuluk *J-Town*, utawi langkung misuwur *The Big Durèn* amargi dipunanggep minangka kutha ingkang mèmper kaliyan New York City (*Big Apple*) ing Indonesia.

Kanthi wiyar 661,52&nbsp;km² (sagara: 6.977,5&nbsp;km²), lan cacah warga 10.187.595 jiwa (2011), tlatah metropolitan Jakarta dipuntambahi Jabodetabek ingkang gunggung cacah jiwa dumugi 28 yuta jiwa, kalebet metropolitan paling ageng ing Asia Wétan Kidul utawi urutan kaping kalih ing donya.

Minangka panceripun bisnis, pulitik, lan kabudayan, Jakarta dipun-ngginakaken minangka ngadegipun kantor-kantor BUMN, perusahaan swasta, lan perusahaan manca nagari. Kutha punika ugi dipundadosaken manggènipun lembaga-lembaga pamaréntahan lan kantor sekretariat ASEAN. Ing babagan sarana transportasi udara, Jakarta gadhah Bandara Soekarno–Hatta lan Bandara Halim Perdanakusuma, wondéné ing transportasi sagara wonten tiga sarana inggih punika palabuhan Tanjung Priok, Sunda Kelapa, lan Ancol.

Wilayah administratif DKI Jakarta inggih punika Jakarta Pusat, Jakarta Timur, Jakarta Selatan, Jakarta Barat, Jakarta Utara, lan Kabupatèn KapuloanSeribu. Awit saking jejeripun minangka kutha administratif, pangarsa gangsal tlatah punika dipunutus déning gubernur ingkang saweg lenggah, mboten lumantar pamilihan kados tlatah otonom sanèsipun. Sinaosa Soewirjo nglenggahi minangka panguwaos Jakarta wiwitan, nanging pangarsa ingkang ngagem aran kalungguhan Gubernur DKI Jakarta inggih punika Soemarno Sosroatmodjo dumugi sapunika. Ing ngandhap punika, pratélan pangarsa ingkang naté nglenggahi minangka gubernur lan palaksana tugas gubernur DKI Jakarta.

## Pelaksana tugas Gubernur 
Berikut pratélan Pelaksana Tugas Gubernur yang menggantikan Gubernur petahana yang sedang cuti kampanye

## Cathetan 
## Ugi pirsani 
* Wakil Gubernur Daerah Khusus Ibukota Jakarta
* Daerah Khusus Ibukota Jakarta
* Pratélan Gubernur Batavia (sadèrèngipun kamardhikan Indonesia)

## Rujukan
Spark (filem 2016)

***Spark*** inggih punika filem animasi komputer saking Amérika Sarékat-Koréa Kidul-Kanada ingkang kadamel taun 2016. Filem punika dipunsutradarani Aaron Woodley ingkang ngrangkep minangka panganggit skénario. Para juru paraga ingkang dipunpracaya nyulih suwanten filem punika antawisipun Jessica Biel, Hilary Swank, Susan Sarandon, Jace Norman, lan Alan C. Peterson. Filem punika, kaping pisan dipun-giyaraken ing surya 22 April 22 2016, nalika pahrgyan Toronto Animation Arts Festival International. lajeng dipunbabar kanggé sagung pamirsa ing Amérika Sarékat, surya 14 April 2017 déning Open Road Films.

## Rujukan 
## Pranala njawi 
*
Basa Melayu Riau

**Basa Melayu Riau** ya iku basa Melayu kang dituturaken ning Provinsi Riau lan Provinsi Kapuloan Riau. Basa iki uga kegolong dialék basa Melayu kang dianggep standar ning wewengkon Johor-Riau. Miturut Anwar (1990), warna basa Melayu kien uga dienggo Indonésia minangka basa nasional. Basa Melayu Riau digawé bentuk kang standar kanggo didadinang basa Indonésia. Ning wewengkon Sumatera Tengah, sekiené Riau, basa iki dadi sarana komunikasi wong-wong ningrat. Nanging miturut Fakhri Ras, wong-wong asli kang urip ning sekubengé alas ning Provinsi Riau kaya déné suku Talangmamak. suku Sakai, lan suku Bonai masih nganggo basa Melayu Riau baka dititéni ning logat lan tembung-tembungé. Karo wong Melayu Riau, basa iki dienggo ning kagiyatan-kagiyatan sadina-dina, kaya déné umah tangga, hajatan kawinan, agama, lan séjéné.

Lembaga budaya kaya Lembaga Adat Melayu (LAM) uga mèlu nglestarinang basa iki ning acara-acara adat, rapat-rapat, lan musyawarah karo masarakat adat. Jaré Pemréntah Provinsi Riau wis ana kewicaksanaan kanggo nglestarinang basa lan budaya Melayu minangka momotan lokal ning Sekolah Dasar (SD), SLTP, lan SMA.

## Rujukan
American Made (filem)

***American Made*** (sadèrèngipun sesirah ***Mena***) inggih punika filem sandhiwara biografi kriminal thriller saking Amérikah Sarékat ingkang kadamel taun 2017. Filem punika dipunsutradarani Doug Liman, dhedhasar skénario anggitanipun Gary Spinelli, dipunangkat saking lelampah pagesangan Barry Seal, tilas pilot TWA ingkang nylundhupaken narkoba ing dasawarsa 1980-an lajeng dipunwangsulaken déning DEA saperlu dipundadosaken intelijen. Ingkang maragani filem punika antawisipun Tom Cruise, Domhall Gleeson, Jesse Plemons, lan Sarah Wright. Filem ingkang kalebet pakaryan kapisan tumrapipun sutradara Liman lumantar Universal Pictures, punika katetepaken badhé dipunbabar ing surya 29 Sèptèmber 2017 sasampunipun nyutradarani filem *The Bourne Identity*.

## Lelampahan 
*American Made* myariyosaken babagan Barry Seal (Tom Cruise), satunggalipun TWA ingkang dipun-bon déning CIA saperlu mbiyantu ngadhepi paham kuminis énggal ing Amérika Tengah. Punapa ingkang sampun dipuntumindakaken déning Seal wonten operasi pandhelikan CIA punika ndadosaken piyambakipun mlebet wonten kaanan ruwet kaliyan *kartel* Medellin, ingkang pungkasanipun adamel lingsem Présidhèn Ronald Reagan ing Gedhung Pethak sasampunipun skandal Iran-Contra dipirsani déning para warga.

## Ingkang maragani 
* Tom Cruise-Barry Seal
* Sarah Wright-Lucy Seal
* Domhnall Gleeson-Monty Schafer
* Jayma Mays-Dana Sibota
* Jesse Plemons-Sheriff Downing
* Lola Kirke-Judy Downing
* Lara Grice-Female Reporter
* Frank Licari-ATF Special Agent Franks
* Alex Quarles-Barry and Lucy Seal's 3-year-old son
* Jay Jablonski
* Jed Rees-Louis Finkle
* Caleb Landry Jones-Bubba
* Connor Trinneer-George W. Bush

## Latar wingking 
Pandamelan filem punika kawiwitan surya 27 Mèi 2015 ing Georgia. Pamundhutan gambar utama ditindakaken ing Cherokee, Clayton, DeKalb, Fulton, Gwinnett, Morgan, lan Pickens. saperlu madosi papan panggènan pamundhutan gambar filem.

Salah satunggalipun montor mabur ingkang dipun-ginakaken minangka srana pamundhutan gambar nandang kacilakan sanginggilipun dhékorasi filem ing Colombia, surya 11 September 2015 lan ndadosaken pejahipun tiyang kalih lan natoni para punggawa filem sanèsipun. Montor mabur punika (*a twin-engine Aerostar*), ingkang ngangkud para punggawa filem (tigang pilot saking Amérikah Sarékat), wangsul malih dhumateng Enrique Olaya Herrera Airport ing Medellín rikala nggegana ing salebetipun hawa langit ingkang mboten saé, ndadosaken kacilakan. Ingkang pejah inggih punika Carlos Berl lan Alan Purwin, pepundhènipun lan présidhèn Helinet Aviation, ingkang sampun nglabeti amrih saénipun filem punika. Pilot Amérikah Sarékat, Jimmy Lee Garland keteton lan dipunbekta dhumateng griya sakit ing mriku.

Wulan Mèi 2015, Universal netepaken wanci pambabaran ing surya 6 Januari 2017. Ing surya 8 Agustus 2016, wanci pambabaran dipunlih dados 29 Sèptèmber 2017 kanthi sesirah énggal, saperlu ngéndhani tandhingan kaliyan *Amityville: The Awakening* lan *Underworld: Blood Wars*.

## Rujukan 
## Pranala njawi 
*